CELEX: 62022TN0125
Language: sk
Date: 2022-03-08 00:00:00
Title: Vec T-125/22: Žaloba podaná 8. marca 2022 – RT France/Rada

4.4.2022   
            
            
               SK
            
            
               Úradný vestník Európskej únie
            
            
               C 148/47
            
         
      Žaloba podaná 8. marca 2022 – RT France/Rada
      (Vec T-125/22)
      (2022/C 148/64)
      Jazyk konania: francúzština
      
         Účastníci konania
      
      
         Žalobkyňa: RT France (Boulogne-Billancourt, Francúzsko) (v zastúpení: E. Piwnica, avocat)
      
         Žalovaná: Rada Európskej únie
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2022/351 z 1. marca 2022, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine,
               
            
                  —
               
               
                  zrušil nariadenie Rady (EÚ) 2022/350 z 1. marca 2022, ktorým sa mení nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine,
               
            
                  —
               
               
                  uložil Rade Európskej únie povinnosť nahradiť všetky trovy konania,
               
            a to so všetkými právnymi dôsledkami.
      
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že žalovaná porušila právo na obhajobu, ako aj zásadu kontradiktórnosti konania zaručené článkami 41 a 48 Charty základných práv Európskej únie.
               
            
                  2.
               
               
                  Druhý žalobný dôvod je založený na tom, že žalovaná porušila slobodu prejavu a právo na informácie zaručené článkom 11 Charty základných práv.
               
            
                  3.
               
               
                  Tretí žalobný dôvod je založený na tom, že žalovaná porušila slobodu podnikania chránenú článkom 16 Charty základných práv.
               
            
                  4.
               
               
                  Štvrtý žalobný dôvod je založený na tom, že žalovaná porušila zásadu zákazu diskriminácie vyplývajúcu z článku 21 Charty základných práv.